gu en gu gu gu gu gu gu gu gu gu gu en gu gu gu gu gu gu gu gu gu gu gu gu gu gu en cs en gu en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en mk gu gu gu gu gu gu gu gu gu gu mk gu gu gu gu gu gu gu gu gu gu mk gu gu gu gu gu gu gu gu gu uz gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu mk gu gu gu gu gu gu gu gu gu gu gu en en en en gu gu en en en en en en en en en gu gu gu gu gu en gu en en en en en en en gu gu gu gu gu zh en
વડગામ તાલુકાના સર્જકોની કલમે : ભાગ – ૨ | Vadgam.com
Oops! It appears that you have disabled your Javascript. In order for you to see this page as it is meant to appear, we ask that you please re-enable your Javascript!
જમીન માપણી – રી-સર્વે રીપોર્ટ
શેભર વાંચન શિબીર – મૃગેશ શાહ
વડગામની વાટે – મૃગેશ શાહ
વડગામ તાલુકાના સર્જકોની કલમે : ભાગ – ૨
On 20 Oct, 2016 By nitin2013 With 1 Comment
કેમ ? મને એવું લાગે છે,
કે, કંટાળો મને કવિ બનાવે છે.
કારણ વિના કેમ ? લખાય છે.
અકારણ આ શબ્દો જે રચાય છે.
ભલે લાગે ખોટું, મારા મનની વાત છે.
જરા વાંચજો, જે નીચે લખાય છે.
શુધ્ધ ઓક્સિજન ક્યાં ? લેવાય છે.
સમરસ માટેય યોજના ઘડાય છે.
ઘરડાઓની વાત ક્યાં ? મંડાય છે.
ગામને પાદરે ટોળે ક્યાં ? વળાય છે.
આજે સરસ્વતીનું ઉદ્દભવ સ્થાન શોધાય છે !
એક પા ગટર છલકાય, બીજી પા પાણીના મીટર નંખાય છે.
મને કમને એટલી દોડમ દોડમ થાય છે !
ને છેવટે તો એક્કો જ ઘુંટાય છે.
જાણે ! કે સોશિયલ મિડિયામાં બધુ પરખાય છે !
ઉલટાનો એમાં માણસ વધુ ખરડાય છે !
જ્યાં વાતનું વતેસર નથી થતું !!
પણ !! વતેસરની વાત થાય છે !!!
બાળપણે જાણ્યું હતું, દુનિયા સરસ જીવાય છે.
બાળપણ તો ગયું, જાણ્યું એવી વાતો જ થાય છે.
કહે બધાં, સમજ આવે ત્યારે બધું સમજાય છે.
ફૂટ્યાં કરમ સમજના, અણસમજું જ હરખાય છે.
ભૂતકાળની ભવ્યતા, કાલ્પનિક લાગે છે.
ભવિષ્યની ભવ્ય વાતો, શું કામ ? થાય છે.
જીવવું તો પાછા વળીને જે પ્રાચીન કહેવાય છે.
જેમ લાંબો કૂદકો પાછા જઈને જ કુદાય છે.
લખવા-વાંચવાથી કંઈ ન થાય, કહેનારા ઘણા છે.
સદ્દભાવ હોય ફક્ત, એની ઊર્જામાંથી જીવનારા ઘણા છે.
અમસ્તુ અમસ્તુ આ કારણથી જ લખાય છે.
–  નીતિન રાવલ  (પસવાદળ)
તું પોપચા બીડે એ અમાસ કે’વાય ને ખોલે એ મારે મન પૂનમ
અમે માંડી છે ચોપાટ જીવતા મસાણમાં રમાય ત્યાં સુધી રમ !
એક પછી એક બધી ઘટનાઓ બનશે તું  સોગઠાં એ રીતે ફેરવજે
અમે હારવાના જીવ સટોસટનો આ ખેલ હાથી-ઘોડા એ રીતે ખેલવજે !
આમાં તું જીતે હું જીતું ફૈર નૈ પડે ખૂબ મોડા સમજાશે ભરમ
આ વધઘટ ચાંદના આકારમાં થાય છે, કે થાય છે મારા મનના !
કંઈ સમજણ પડે એ પહેલા વાગે છે ભણકારા અમને ગમનના
જો બની શકે તો પામી શકું પાર, ફક્ત ત્યાં સુધી તું ખમ !
તું પોપચા બીડે એ….
–  પ્રશાંત કેદારા જાદવ (કોદરામ)
ચાલો સાજણ હવે ઊપડીએ ઝટ આપણા ગામે
આ મલક પણ જોઈ લીઘો જાણે હતા પર ગામે
સાંભળેલું ને અનુભવેલું બેયમાં મોટો ફેર
કાં ઘરમાં, કાં બહાર હોઉ છું કાં ઠેર નો ઠેર
ઘણીય વાર લાગ્યું’તું આવી ગ્યા ખોટા સરનામે
થોડાક શ્વાસ વપરાણા બાકીના બીજે વપરાશે
ફરતાં ફરતાં ફરતાં ફરતાં ફેરા પૂરા થાશે
વાટ જુએ છે આવકારવા કો’ક ઊભું છે સામે
ચાલો સાજણ હવે ઊપડીએ….
–  પ્રશાંત કેદાર જાદવ (કોદરામ)
નદીના બે કિનારા જેવાં આપણે ભેગા થઈ નહિ શકીયે
ભલે વહે પ્રેમ નો અવિરત પ્રવાહ તોયે આપણ ભેગા થઈ નહિ શકીયે
ખુટેના ધારા અવિરત વહેવા દેજે સમંદરમાં જઈ ભળવા દેજે
હિલોળા લેતા પ્રવાહમાં આપણે  ભેગા થઈ નહિ શકીયે.
ભગવાને કહ્યું છે ગીતામાં પ્રેમ એ હું છું પરંતુ
દુનિયાને સમાજ છે અવળચંડા આપણ ભેગા થઈ નહી શકીયે.
સામ સામ કિનારે બેસી જોયા કરીએ વહેતો પ્રવાહ પ્રેમનો જોયા કરીએ ‘જેનેશ’
છોને તમાસો કરે દુનિયા દિલથી જુદા થઈ નહી શકીએ.
– નટુભાઈ નાઈ (થલવાડા)
ચૂકવી રહ્યો છું કરજ જીવન ભરનું ,
કોઈ નથી મારી સાથે મારા નગરનું .
હમસફર એક તો મળે મને મારા ડગર નું ,
પાનું વાંચે જે મારા જીવન ઝરમર નું.
ફૂલો ચૂંટીને શું કરવું છે આ અત્તર નું ,
સ્મિત આપી રહ્યું છે આઠેય પહોરનું .
કોઈક તો મંઝિલ મળશે મને ક્યારેક તો ,
જડશે જરૂર ઠેકાણું મુજ દરબારનું .
દોડતી નદીને છોડીને અમે તો ચાલ્યા,
શોધી લીધું છે સરનામું સ્નેહ સરવરનું .
આવે છે એ એકવાર જીવનમાં જરૂર ,
સપનું સાચું પડે છે પાછલા પ્રહરનું .
–  અનવર એસ. જુનેજા (વડગામ)
છેલ્લો શબ્દ એમનો ફરમાન થઇ ગયો
એમાં પણ હું સાંભળી ને ફરમાન થઇ ગયો.
દુ:ખ પડ્યા જીવન માં તો વિદ્વાન થઇ ગયો,
સુખ મળ્યા જીવન માં તો નાદાન થઇ ગયો.
દુનિયા નાં રસ્મો રિવાજથી પરેશાન થઇ ગયો,
જાને કે મુહોબ્બત નું આખરી સંતાન થઈ ગયો.
એમને બેચેની અને બેતાબી એમની ,
હું જ રોગ નિવારક અને હું જ નિદાન થઇ ગયો.
લાગણીઓ સાંકળી જ્યારે સામ સામી,
સ્નેહ સરવરિયાનું અરમાન થઇ ગયો.
મળ્યા જો રાહ માં એ તો બોલ્યા ,
કે પહેલી મુલાકાતથી તુજ જીગર-જાન થઇ ગયો.
ખુશીઓથી છલકાઈ રહી છે જિંદગી ‘અનવર’,
સમય પણ કેવો મુજ પર મહેરબાન થઇ ગયો.
–  અનવર એસ. જુનેજા (વડગામ)
થઇ રહ્યો છું દંગ આવ્યો મોબાઈલ હાથમાં,
છૂટ્યો દોસ્તીનો સંગ આવ્યો મોબાઈલ હાથમાં.
એટેન્ડ કરું છું બધા પ્રસંગ આવ્યો મોબાઈલ હાથમાં,
છું ઈન્ટરનેટ ની દુનિયા માં વિહંગ આવ્યો મોબાઈલ હાથમાં.
રાત જાય છે આખી એના સાથ માં ને સાથ માં,
આંખો કરે છે જંગ આવ્યો મોબાઈલ હાથમાં.
ક્યારેક હસું છું ખડખડ ક્યારેક ગમગીન થાઉં છું,
બદલું છું હરઘડીયે રંગ આવ્યો મોબાઈલ હાથમાં.
ઘરના સભ્યો પણ હવે મુજ પર ખીજાય છે,
વાતાવરણ કરે છે તંગ આવ્યો મોબાઈલ હાથમાં.
એ છંતાય ખુશખુશાલ દેખાય છે મુજ જિંદગી ,
છલકાઈ રહ્યો છે ઉમંગ આવ્યો મોબાઈલ હાથમાં.
ક્યારેક જોઉં છું ફેસબુક તો ક્યારેક વાપરું વ્હોત્સએપ,
વિચારું છું નવા નવા તરંગ આવ્યો મોબાઈલ હાથમાં.
–  અનવર એસ. જુનેજા (વડગામ)
વિષ પીનારા બધા શંકર નથી હોતા
ખૂંચે છે બધા પગમાં તે કંકર નથી હોતા
પ્રીયતમ પાછળ મરી મીટનારા
બધા દેવદાસ સદંતર નથી હોતા
રહે છે એકબીજાથી દૂર છતાં
તેમની વચ્ચે ઝાઝા અંતર નથી હોતા
દુનિયા છોડી જાય છે જે હંમેશા માટે
તે દિલો માંથી સ્થાનાંતર નથી હોતા
રહે છે જે હંમેશા સાથે આપણા
તે લોકો પણ સાચા મદદગાર નથી હોતા
–  મનીષ ડી. ચોધરી (વડગામ)
This Post Has 1 Comment
October 21, 2016 at 4:42 pm - Reply
ખુબ જ સુંદર રચનાઓ .
વારંવાર વાંચવાનું મન થાય એટલી અધભૂત રચનાઓ …
Click here to cancel reply.
Notify me of follow-up comments by email.
Notify me of new posts by email.
My Son Dhaval Playing a Role of Reporter un upcomming sort film Andolan - https://t.co/62vib8cpBW pic.twitter.com/OyXyWs10HR
— Nitin Patel (@nitin2550) June 9, 2018
Translate this Website in English !
વડગામમાં રામનવમી ની ભવ્ય ઉજવણી…
વડગામ માટે આશિર્વાદરૂપ સરકારી આર્યુવેદ હોસ્પિટલ.
વડગામ નું ગૌરવ બની વિનસ હોસ્પિટલ.
સેંભર (વડગામ) મુકામે સામાજિક સમરસતા હેતુ પ્રેરક કાર્ય.
બારોટજીનો ચોપડો : પેઢીનામાની એક સામાજિક પરંપરા.
Categories Select Category Poem-Gazal Uncategorized આપણા તિર્થસ્થળો આપણા-રિવાજો આપાણા તહેવારો ઉત્તમભાઈ મહેતા – જીવન ચરિત્ર ખેતીવાડી ખેલ-જગત ગલબાભાઈ નાનજીભાઈ પટેલ – જીવન ઝરમર ગામડાઓ નો પરિચય જનરલ માહિતી નાણાકિય-આયોજન પાલનપુરી બોલી – હારૂન બિહારી પૂ. હિતરુચિવિજયજી મહરાજ સાહેબના લેખો પ્રવાસવર્ણન બનાસકાંઠા બ્લોગ મારો બ્લોગ રશ્મિકા પંચાલની શ્રેષ્ઠ કૃતિઓ વડગામ તાલુકાના યાદગાર ફોટોગ્રાફ્સ. વડગામ તાલુકાની આજકાલ વડગામ તાલુકાની નોંધપાત્ર ઘટનાઓ વડગામ વોટ્સએપ ચર્ચા વડગામનો ઇતિહાસ વિશેષ પ્રવૃતિઓ વ્યક્તિ-વિશેષ શ્રી મણિભદ્ર વિર દાદા – મગરવાડા સામાજિક-ધાર્મિક પ્રસંગો સાહિત્ય-લેખો
Subscribe to Blog via Email
Enter your email address to subscribe to this blog and receive notifications of new posts by email.
Join 15 other subscribers
Archives Select Month April 2019 February 2019 January 2019 December 2018 November 2018 October 2018 September 2018 August 2018 July 2018 June 2018 May 2018 March 2018 February 2018 January 2018 December 2017 October 2017 August 2017 July 2017 May 2017 March 2017 February 2017 December 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 November 2013 October 2013 September 2013 August 2013 July 2013 June 2013 May 2013 April 2013 March 2013 February 2013 January 2013 December 2012 November 2012 October 2012 September 2012 August 2012 July 2012 June 2012 May 2012 April 2012 March 2012 February 2012 January 2012 December 2011 November 2011 October 2011 September 2011 August 2011 July 2011 June 2011 May 2011 April 2011 March 2011 February 2011 January 2011 November 2010 October 2010
ઘેમરભાઈ ભટોળ on પ.પૂ.હિતરૂચિવિજયજી મહારાજ સાહેબ
Bhavesh chaudhary on નર્મદાનાં નીર કર્માવદ તળાવ તરફ ક્યારે વહેશે ? – નિતિન પટેલ
nitin2013 on વડગામમાં જીવદયા હેતુ લોક ડાયરો યોજાશે.
Raval vinodkumar vasrambhai on વડગામમાં જીવદયા હેતુ લોક ડાયરો યોજાશે.
nitin2013 on નર્મદાનાં નીર કર્માવદ તળાવ તરફ ક્યારે વહેશે ? – નિતિન પટેલ